open-index/open-wikipedia-markdown huggingface dataset:
Лавот во зима (филм од 1968)

**Лавот во зима** (англиски: *The Lion in Winter*) - американски филм од 1968 година, во режија на Ентони Харви, според сценариото на Џејмс Голдман, засновано врз неговата истоимена театарска претстава прикажувана на Бродвеј. Во главните улоги настапуваат: Питер О'Тул, Кетрин Хепберн, Џон Касл, Ентони Хопкинс, Џејн Мероу, Тимоти Далтон, Најџел Тери, итн. Филмот постигнал голем успех, како кај публиката, така и кај филмската критика и бил номиниран за наградата „Оскар“ во седум категории, а победил во три (меѓу кои и Хепберн за најдобра женска улога). Покрај тоа, филмот своил две награди „Златен глобус“ и две награди на БАФТА. Инаку, токму во овој филм, Далтон ја остварил својата прва филмска улога, а Хопкинс ја одиграл првата голема улога. Во 2003 година била снимена нова, телевизиска верзија на филмот.

## Синопсис
На Божиќ, во 1183 годинакралот Хенри II (го игра О'Тул) најавува дека ќе објави кој ќе биде престолонаследникот. Одлуката не е едноставна, зашто тој има три сина при што кралот сака круната да ја наследи Џон (го игра Тери), но кралицата Елеонора (ја игра Хепберн) е уверена дека круната треба да му припадне на синот Ричард (го игра Хопкинс). Секој од присутните се обидува да го придобие неодлучниот крал за својот избор...

## Наводи

Категорија:Филмови од 1968 година
Категорија:Филмови на англиски јазик
Категорија:Историски филмови
Категорија:Американски филмови
Категорија:Филмови на Ентони Харви
Категорија:Филмови со Питер О'Тул
Категорија:Филмови со Кетрин Хепберн
Категорија:Филмови со Тимоти Далтон
Категорија:Филмови со Најџел Тери
Категорија:Филмови со Ентони Хопкинс
Парови

**„Парови“** — роман на американскиот писател Џон Апдајк. 

## Осврт кон романот
„Парови“ ги прикажува односите меѓу десет млади парови кои од сексот создаваат еден вид култ. Кога се појавил, романот бил остро нападнат поради отвореноста во прикажувањето на сексуалноста, но истовремено бил фален поради уметничкиот, заводлив и суров пристап кон љубовта, бракот и неверството во САД. „Њујорк тајмс“ ја оценил книгата како генијална, а според списанието „Атлантик мантли“, „не постои ниту еден друг роман, дури ни во овие години на сексуална слобода, кој е толку сексуално отворен, директен во прикажувањето, раскошен во сексуалноте активности“.

## Наводи

Категорија:Романи на Џон Апдајк
Категорија:Изданија на Магор
Пристапни обреди (роман)

**„Пристапни обреди“** (англиски: *Rites of Passage*) — роман на британскиот писател Вилијам Голдинг од 1980 година. 

## Осврт кон романот
Во 1980 година, романот ја освоил „Букеровата награда“, најпрестижната британска книжевна награда. Со својата повеќезначност, сложена структура и преку спојувањето на митот и реалноста, книгата ја истражува врската меѓу човекот и заедницата. Сместувајќи го дејството на осамен брод среде океанот, авторот ги испитува исконските нагони на поединецот, смело навлегувајќи во неговите настрашни и најмрачни понори. „Тајмс“ го оценил романот како „нужно дело, провокативно, неодложно, богато, комплексно и ретко“, додека „Обзервер“ го оценил како „исклучителен роман... што длабоко трогнува, истовремено предизвикувајќи огромно задоволство“.

## Наводи

Категорија:Англиски романи
Категорија:Романи на англиски јазик
Категорија:Дела на Вилијам Голдинг
Категорија:Изданија на Магор
Категорија:Книги од 1980 година
Микоспорински аминокиселини

**Микоспоринските аминокиселини** се мали вторични метаболити присутни во организми кои живеат во средини со висока инсолација, обично морски средини. Бројот на соединенија во рамките на оваа класа на природни производи сè уште не е точно утврден, бидејќи се релативно скоро откриени, а нови молекули тековно се во процес на откривање, но нивниот сегашен број е околу 30. Претежно се опишуваат како микробни УВ-филтри иако нивната функција се претпоставува дека не е ограничена само на заштита од УВ-зрачење.

## Заднина
Микоспоринските аминокиселини се широко распространети во микробиолошкиот свет а се идентификувани во многу микроорганизми, вклучувајќи ги хетеротрофните бактерии, цијанобактериите, едноклеточните алги, аскомицетни  и базидиомицетни габи, како и некои повеќеклеточни организми како што се повеќеклеточните алги и некои морски животни. Повеќето истражувања на микоспоринските аминокиселини се однесуваат на нивните својства да апсорбираат светлина и штитат од зрачење. Првиот детален опис на микоспоринските аминокиселини бил направен на соединенија изолирани од цијанобактерии кои живеат во средини со високо ниво на УВ-зрачење. Сите микоспорински аминокиселини апсорбира УВ-зрачење кое може да биде деструктивно за биолошките молекули како ДНК, белковини, итн. Иако истражувањата главно се сконцентрирани на нивните фото-заштитни способности, тие, исто така, се смета дека вршат дополнителни функции во клетката. Покажано е дека се ефикасни антиоксиданси способни да ги неутрализираат слободните радикали, дека се во можност да ја зголемат клеточната толеранција од сушење, хиперсоленост и топлотен стрес.

## Хемиски својства
Микоспоринските аминокиселини се релативно мали органски молекули (<400 Da). Хемиските структури на околу 30 микоспорински аминокиселини се разјаснети и покажано е дека сите содржат централен циклохексенонски или циклохексеимински прстен супституиран со различни радикли. Сите микоспорински аминокиселини апсорбираат ултравиолетови бранови должини, обично помеѓу 310 и 362 нанометри. Тие се сметаат за едни од најјаките природни впивачи на УВ-зрачење. Оваа апсорбирачка способност им овозможува да делуваат како клеточни заштитни фактори од штетните УВ-Б и УВ-А зраци на сончевата светлина. Биосинтетските патишта за продукција на овие соединенија често делат заеднички ензими и интермедиери со примарниот метаболизам. Пример е патот на шикими киселината кој во примарниот метаболизам се користи за производство на ароматичните аминокиселини (фенилаланин, тирозин и триптофан); а служи и за биосинтеза на многу микоспорински аминокиселини.

## Примери

## Функции

### Интеракција со зрачење

#### Заштита од УВ-зрачење

#### Заштита од оксидативен стрес
#### Фоторецептори

### Енвајронментални одговори

#### Стрес од ниво на салинитет

#### Стрес од сушење

#### Топлотен стрес

## Наводи

Категорија:Вторични метаболити
Категорија:Ултравиолетово зрачење
Категорија:Алги
Категорија:Аминокиселини
Срамота (роман)

**Срамота** (англиски: *Disgrace*) — роман на писателот Џон М. Куци од 1999 година. 

## Содржина
Романот претставува вознемирувачка приказна за тричлена банда што ја силува ќерката на посрамотениот професор и писател Дејвид Лури.

## Осврт кон романот
„Срамота“ е вознемирувачки роман што тешко се заборава, зашто останува врежан во сеќавањето на читателот како физичка рана. Овој мајсторски приказ за приватното и јавното посрамотување има и политички и интимен карактер. Овој исклучителен, повеќеслоен и комплексен роман ја добил „Букеровата награда“ во 1999 година, со што Куци станал првиот писател кој ја освоил оваа награда двапати.

## Наводи

Категорија:Дела на Џон М. Куци
Категорија:Изданија на Магор
Категорија:Книги од 1999 година
Дубровничка република (1991-92)

**Дубровничката република** (на ) — поранешна самопрогласена држава која се сметала за претходничка на Рагушката република. Постоела од 1991 до 1992 година, за време на Хрватската војна за независност.

Категорија:Поранешни држави на Балканот
Категорија:Дубровничка република
Дубровничка република (појаснување)

Терминот **Дубровничка република** може да се однесува на:

* Дубровничка република (1358-1808)
* Дубровничка република (1991-92)
Вазна од Варка

**Вазна од Варка** — гравирана вазна од алабастер најдена во комплекс на храмови посветени на сумерската божица Инана во урнатините на древниот град Урук, денес Мутана, Јужен Ирак. Вазната претставува една од најстарите пронајдени скулптури со наративен релјеф, која потекнува од околу 3200—3000 г. п.н.е.

## Наоѓање на вазната
Вазната е најдена во делови од германските асиролози при нивното шесто ископување на Урук, во 1933/1934 година. Запишана е под бројот W14873 во дневникот на истражувачите, со датум 2 јануари 1929 година, со описот: *„голема вазна од алабастер, висока околу 96 см, со рамни релјефи“*.  Вазната, која личела како да е поправана во минатото, била висока еден метар. Според некои извори, вазната била малку повисока (106 см), и со пречник од 36 см. Вазната е именувана според денешното село Варка, на чие место во сумерско време се наоѓал градот Урук.

## Украси
Вазната има гравури во четири реда. Најдолу е насликана растителноста од делтата на реките Тигар и Еуфрат, како што се природните трски и култивираното жито. Над оваа растителност насликани се животни, како што се волови и овци претставени во профил. Процесијата продолжува во наредниот ред со голи мажи кои носат чинии и тегли на жртвени елементи, односно овошје и жито. Најгорниот ред е сцена, каде поворката завршува во областа на храмот.  Инана, една од глевните божества во Месопотамија, подоцна позната како Иштар за време на Акадското Царство, стои означена со два дела од трска зад неа, а една гола фигура ѝ нуди чинија со овошје и жито. Една фигура во церемонијална облека, најверојатно свештеничка, стои до неа со процесија што се приближува.

## Кражба и реставрација

Вазната од Варка била една од илјадниците артефакти кои биле украдени од музејот во Ирак за време на ирачката војна од 2003 година. Во април 2003 година вазната била насила извадена од основата на која стоела.

Подоцна, вазната била вратена во музејот во Ирак на 12 јуни 2003 година, од страна на тројца неидентификувани дваесетгодишни мажи, кои ја донеле со црвена Тојота. Весникот *[[Тајмс]]* за тој настан известил:

Откако вазната била вратена, скршена на 14 делови, било најавено дека наскоро ќе се реставрира. Споредбата на вазната со фотографиите од Ориенталниот институт во Чикаго, покажале значително оштетување на долниот и најгорниот дел од вазната.

Вазната од Варка била целосно реставрирана (музејски број IM19606) и се чува во музејот во Ирак.

## Наводи

## Надворешни врски
*Богатствата од Ирак  
*Вазната од Варка 

Категорија:Сумерска уметност
Кристијан Куева

**Кристијан Алберто Куева Браво** (роден на 23 ноември 1991 во Трухиљо) — перуански фудбалер, играч од средниот ред на Саун Пауло и на перуанската репрезентација.

## Клупска кариера
Куева ја поминал својата рана кариера во родната земја Перу играјќи за Универсидад Сан Мартин и Универсидад Сесар Валјехо. Во јануари 2013 година тој бил блиску до потпишување на договор со бразилскиот клуб Понте Прета, но сепак подоцна истиот месец се преселил во чилеанскиот клуб Унион Еспањола.

Во август 2013 Куева преминал на заем во шпанскиот клуб Рајо Ваљекано.

Во 2014 година тој се вратил во Перу потпишувајќи за Алијанса Лима. Во јули 2015 година, тој потпишал за мексикански клуб Толука.

На 2 јуни 2016 година, Куева потпишал четиригодишен договор со бразилската екипа Саун Пауло.

## Репрезентативна кариера

## Наводи

## Надворешни врски

* Кристијан Куева на transfermarkt 
* Кристијан Куева на soccerway 
* Кристијан Куева на espn 
* Кристијан Куева на whoscored

Категорија:Перуански фудбалери
Категорија:Фудбалери на ФК Саун Пауло
Категорија:Фудбалери на ФК Рајо Ваљекано
Категорија:Живи луѓе
Категорија:Родени во 1991 година
Црква „Св. Никола“ - Гајранци

**Света Никола** — главна селска црква во пробиштипското село Гајранци. 
Црквата се наоѓа во северниот дел на селото. До неа се старите селски гробишта. 

## Наводи

Категорија:Гајранци
Гајранци
Горан Стојановски

**Горан Стојановски** може да се однесува на:

* Горан Стојановски, македонски бранител
* Горан Стојановски, македонски глумец
* Горан Стојановски, македонски политичар
Лајнско Средногорје (општинска заедница)

мини|Грбот на општинската заедница

**Лајнско Средногорје** () — општинска заедница во округот Хилдесхајм, во Долна Саксонија, Германија. Нејзиното седиште е во градот Гронау. Била создадена на 1 ноември 2016 година со спојување на поранешните општински заедници Гронау и Дуинген. Името доаѓа од истоименото средногорје.

Општинската заедница се состои од следниве општини:

# Дуинген 
# Ајме
# Гронау

Категорија:Општински заедници во Долна Саксонија
Дуинген (општинска заедница)

алт=Грб на општината Дуинген|мини|Грб на општината Дуинген
**Дуинген** () — поранешна општинска заедница во округот Хилдесхајм, во сојузната покраина Долна Саксонија, Германија. Нејзиното седиште било во општината Дуинген. На 1 ноември 2016 година била споена со поранешната заедница Гронау, создавајќи ја новата општинска заедница Лајнско Средногорје.

Општинската заедница Дуинген се состоела од следниве општини:

# Копенграфе
# Дуинген
# Хојерсхаузен
# Мариенхаген
# Венцен

Категорија:Поранешни општински заедници во Долна Саксонија
Хојерсхаузен

**Хојерсхаузен** () — село и поранешна општина во округот Хилдесхајм, во сојузната покраина Долна Саксонија, Германија. Од 1 ноември 2016 година е дел од општината Дуинген.

Категорија:Поранешни општини во Долна Саксонија
Категорија:Хилдесхајм (округ)
НИЛИ врата

**НИЛИ врата**, **НИЛИ коло** или **НИЛИ капија** () – дигитална логичка врата чиј излез ја следи таблицата на вистинитост прикажана на десната страна. На излезот се појавува логичка единица „1“ само ако двата влеза се во состојба на логичка нула „0“.

НИЛИ вратите се универзални (заедно со НИ вратите) бидејќи сите функции на Буловата алгебра можат да се извршат со НИЛИ врати. На пример, логичката ИЛИ функција се постигнува со спојување други НИЛИ врати на кои кратко им се споени влезовите (па работат како НЕ врата (инвертор)) на излезот на првите НИЛИ логички врати.

## Симболи
Постојат 2 симбола за НИЛИ коло, обичен („воен“, „американски“) и правоаголен (ИЕЦ).

Обичен НИЛИ симбол|мини|лево|170п

Правоаголен НИЛИ симбол|мини|центар|100п

## Хардверски опис и распоред на пиновите
НИЛИ вратата е основна логичка врата и како таква постои во ТТЛ и Технологија на комплементарни метал-оксидни полуспроводници изведби како интегрално коло.

Пример на четирикратна НИЛИ врата во дигитална ЦМОС технологија е дадена на сликата. Двата слободни пина се користат за напојување на интегралното коло.

мини|240п|десно|Оваа слика прикажува НИЛИ врата во склоп на интегралното коло ЦМОС 4001.
* ТТЛ НИЛИ кола:
** 7402: четирикратна НИЛИ врата со по 2 влеза
** 7427: трикратна НИЛИ врата со по 3 влеза
* ХЦМОС НИЛИ кола:
** 74ХЦ02: четирикратна НИЛИ врата со по 2 влеза
** 74ХЦ27: трикратна НИЛИ врата со по 3 влеза

## Поврзано
* И врата
* ИЛИ врата
* НИ врата
* ЕКСИЛИ врата
* ЕКСНИЛИ врата
* НЕ врата
* Логичко коло

## Надворешни врски

* Распоред на пинови за разни дигитални кола со логички врати

Категорија:Логички кола
Категорија:Интегрални кола
Категорија:Дигитална електроника
Нешто лично

**Нешто лично** (јапонски: 個人的な体験) — роман на јапонскиот писател Кензабуро Ое. 
## Содржина
Во својот најважен роман, Ое го разработува односот кон едно ментално хендикепирано дете. Од почетокот до крајот на оваа интимна и потресна приказна, главниот лик Птица се соочува со „агонијата од страдања“. Тој сонува да избега од „кафезот на семејството“ и копнее да замине во Африка чии карти ги носи насекаде со себе.

## Осврт кон романот
Во романот, под лупата на нарацијата се ставени токму тегобните расположенија на Птица кој истовремено го чувствува товарот на срамот, стравот, сомнежот, себезалажувањето, себеизмачувањето и себеобвинувањето. Но, наспроти сè, романот не завршува со нихилизам или ескапизам, туку со стоичко соочување со страдањето и со верба во смислата на егзистенцијата.

## Наводи

Категорија:Дела на Кензабуро Ое
Категорија:Изданија на Магор
Категорија:Јапонски романи
Категорија:Книги од 1964 година
Источно од рајот (роман)

**„Источно од рајот“** (англиски: *East of Eden*) — роман на американскиот писател Џон Стајнбек од 1952 година.

## Содржина
Романот ги прикажува испреплетените судбини на две семејства кои живеат во богатата долина на реката Салинас во Калифорнија — Треск и Хемилтон чии припадници безнадежно ги повторуваат падот на Адам и Ева, како и смртоносното соперништво меѓу Каин и Авел.

## Осврт кон романот
„Источно од рајот“ е најамбициозното дело на Стајбек кое извршило големо влијание врз современата книжевност и во кинематографијата. Во него, Стајнбек ги создава своите најхипнотизирачки ликови и ги истражува најинтригантните теми: мистеријата на идентитетот, необјаснивата љубов, како и убиствените последици на недостатокот од љубов. „Њујорк хералд трибјун“ го оценува како „роман осмислен на највисоко можно ниво... една од оние книги во кои писателот има поставено високи цели, а потоа ги вложува секој атом на енергијата, талентот, сериозноста и страста за кои е способен... целосно интересна и импресивна книга“, а „Њујорк тајмс“ го опишува како „фантазија и мит... необично и оригинално уметничко дело“.

## Наводи

Категорија:Романи на Џон Стајнбек
Категорија:Романи кои се одвиваат во САД
Категорија:Романи на англиски јазик
Категорија:Изданија на Магор
Категорија:Книги од 1952 година
Алексис Зорбас (роман)

**Животот и времето на Алексис Зорбас** (грчки: *Βίος και Πολιτεία του Αλέξη Ζορμπά*) — роман на грчкиот писател Никос Казанѕакис од 1946 година. 

## Осврт кон романот
Овој роман е класично дело во кое се зборува за пријателството меѓу двајца луѓе и за важноста да се живее целосно исполнет живот. Зорбас останува забележен како незаборавен лик, кој страсно го прима сето она што му го нуди животот. „Њујорк тајмс“ го опишува романот како „стимулативно патување во посветлите простори на човековиот дух“, а според „Њујоркер“, „секоја страница е исполнета со идеи и кристални слики кои го имаат точниот и набиен, интензивен квалитет на поезијата“.

## Наводи

Категорија:Дела на Никос Казанѕакис
Категорија:Изданија на Магор
Категорија:Грчки романи
Категорија:Книги од 1946 година
Територијални противпожарни единици во Македонија

**Територијалните противпожарни единици на Република Македонија** — главните противпожарни органи кои се грижат за згаснување и спречување на пожари во Република Македонија. Тие се структурен дел од поголемите општини, но преку меѓуопштинска соработка работат на територија на повеќе општини, а се сместени во поголемите градови.

Категорија:Пожарникарство во Македонија
Триангла (населба во Скопје)

мини|десно|250п|Влезна табла во населбата
**Триангла** — скопска населба во рамките на Општина Гази Баба.  Населбата се наоѓа северно од Маџари, а на исток се граничи со Хиподром. На север се наоѓа населбата Ченто, а на исток Автокоманда. Во последно време оваа населба се урбанизира. Таа е една од првите населби каде што се поставени подземни контејнери.

## Установи
* Црква „Св. Кузман и Дамјан“ — единствената црква во населбата
* ОУ „Наум Наумовски Борче“ — основно училиште
* ФК Младина — фудбалски клуб основан во 1976 г.

## Места
* Мултифункционален парк

## Наводи

## Надворешни врски

Категорија:Населби и маала во Скопје
Полиција на Македонија

мини|Препознатливиот автомобил „Шкода Јети“ на македонската полиција.

**Полиција на Македонија** или само **Македонска полиција** претставува општ термин кој се користи за да се објаснат полициските служби во Република Македонија, надлежни за спроведување на законот. Мнозинството од нив се дел од структурите на Министерството за внатрешни работи, но ваквите служби исто така работат и во други министерства.

## Поврзано
* Гранична полиција на Македонија

Категорија:Министерство за внатрешни работи на Македонија
Категорија:Полиција
Ерик Црвениот

**Ерик Торвалдсон** (; 950 — околу 1003), познат како **Ерик Црвениот** () — норвешки викинг, запаметен во историјата како основачот на првата нордиска населба во Гренланд. Според преданијата, Ерик е роден во Јарен во округот Ругалан, Норвешка, како син на Торвалд Асвалдсон, поради што неговото презиме изведено од името на татко му гласи — Торвалдсон (*Ерик Торвалдсон*). Додавката „Црвениот“ ја добил најверојатно поради црвената боја на косата и на неговата брада. Лејф Ериксон, познатиот истражувач на Исланд бил син на Ерик.

## Животопис
Таткото на Ерик (Торвалд Асвалдсон) бил протеран од Норвешка поради извршено убиство кога Ерик имал 10 години. Тој тргнал да плови кон Запад со семејството и се населил во Хорнстрандир во северозападниот дел од Исланд. Подоцна, Исланѓаните го протерале Ерик поради тоа што го убил Ејолф, некаде околу 982 година.

Откако се оженил со Тјодхилд, Ерик се преселил во Хаукдал, каде направил фарма која ја нарекол „Ерикстадир“. Судирот со Ејолф настанал откако слугите на Ерик предизвикале лизгање на земјиштето на фармата на Валтјоф. Ејолф, кој бил пријател на Валтјоф, ги убил слугите на Ерик. За освета, Ерик го убил Ејоф, по што бил протеран од Хаукдал.

Ерик потоа се преселил на островот Оксни. Го замолил Торгест да му ги чува украсените зрна, кои татко му ги донел од Норвешка, и кои имале мистична вредност. Откако го завршил градењето на новата куќа, отишол да си ги земе зрната, но „не било можно да ги добие“. Потоа Ерик заминал за Бредаболстанд од каде си ги зел зрната, иако во *[[Сага за Ерик Црвениот|Сагата за Ерик Црвениот]]* не е јасно дали овие зрна биле неговите или биле на Торгест. По ова, Торгест организирал потера по Ерик, и во борбата што настанала, Ерик ги убил синовите на Торгест и „неколкумина други“.

## Откритија

Иако историјата го именува Ерик како првиот човек кој го открил Гренланд, Исландските саги споменуваат друг Нордиец кој го открил и пробал да го насели Гренланд пред Ерик. Според традицијата, Гунбјерн Улфасон бил првиот кој допловил до оваа земја. Речиси цел век пред Ерик, силни ветрови го однеле Гунбјерн до копно што го нарекол Гунбернови Острови. По Гунбјерн, Снебјерн Галти исто така го посетил Гренланд. Според записите од тоа време, Галти се обидел таму да основа населба, што завршило катастрофално. Ерик бил првиот *постојан* жител на Гренланд од Европа.
## Наводи

Категорија:Морепловци
Категорија:Викинзи
Категорија:Норвешки истражувачи
Години на живот корегирани во однос на квалитетот

thumb|border|320px|Приказ на години на живот корегирани во однос на квалитетот (QALYs) за две единки. Лицето A (кое не примило интервенција) има помалку QALYs од лицето B (кое примило интервенција).
**Години на живот корегирани во однос на квалитетот** (**QALY**, од ) е мерка за здравствениот исход која може да се примени на сите лице и за сите болести, која во себе ги вклучува квалитетот и квантитетот на животот. Една QALY одговара на една година преживеана во совршено здравје. Смрт одговара на 0 QALY, а состојбите полоши од смрт може да имаат и негативна оценка. QALYs може да се користат за донесување на лични одлуки, евалуирање на програми, и поставување на приоритети за идни програми.

Категорија:Медицинска етика
Сали Хокинс

**Сали Сесилија Хокинс** (родена на 27 април 1976 г.) — англиска глумица. Таа својата прва улога ја играла во филмот Се или ништо (2002) режиран од Мајк Ли. Таа продолжила да работи со Ли, играјќи споредна улога во драмата *[[Вера Дрејк]]* (2004) и главна улога во комичната драма *[[Без грижи]]* (2008), за која добила неколку награди, и тоа Златен глобус за најдобра глумица во комедија или музикл и Сребрена мечка за најдобра глумица на 58. издание на Берлинскиот филмски фестивал.

Таа потоа глумела во филмовите *[[Произведено во Дагенхам]]* (2010) и *[[Мечето Падингтон (филм)|Мечето Падингтон]]* (2014). Таа се појавила во два филма на Вуди Ален, *[[Сонот на Касандра]]* (2007) и *[[Тажната Јасмина (филм)|Тажната Јасмина]]* (2013). За својата улога како Џинџер во *Тажната Јасмина*, таа добила номинации за наградите Оскар, БАФТА и Златен глобус за најдобра споредна глумица. Во 2017 година, Хокинс играла главна улога како нема млада девојка во фантастичната драма *[[Обликот на водата (филм)|Обликот на водата]]*, улога која ѝ донела многу пофалби и позитивни критики од филмските критичари, како и номинација за Златен глобус за најдобра глумица во драма.

Хокинс глумела во многу претстави во лондонскиот театар Ројал Корт, и во 2010 година го имала своето деби на Бродвеј.

## Наводи

## Надворешни врски

* 

Категорија:Родени во 1976 година
Категорија:Живи луѓе
Категорија:Англиски глумици
Категорија:Добитници на Златен глобус
Мухамед Реза Пахлеви

**Мухамед Реза Пахлави**, познат како **Мухамед Реза Шах**, бил последниот Шах на Иран од 16 септември 1941 година до неговото соборување од Иранската револуција на 11 февруари 1979 година. Мохамад Реза Шах ја освои титулата Шаханша на 26 октомври 1967 година. М.А. Реза дојде на власт за време на Втората светска војна, откако англо-советската инвазија принуди абдикација на неговиот татко, Реза Шах Пахлави.

За време на владеењето на Мохамад Реза, иранската нафтена индустрија беше кратко национализирана под премиерот Мохамед Мосаддег, додека државниот удар поддржан од САД и Обединетото Кралство го собори Мосаддех и ги врати странските нафтени фирми. Под владеењето на Мохамад Реза, Иран ја одбележа годишнината од 2500 години континуирана персиска монархија од основањето на Ахеменидското Царство од Кир Велики - истовремено со оваа прослава, Мохамад Реза го смени реперот на иранскиот календар од хеџира до почетокот на Прва персиска империја, измерена од крунисувањето на Кир.

Мохамад Реза, исто така, ја воведе Белата револуција, серија економски, социјални и политички реформи со прокламирана намера да го трансформира Иран во глобална моќ и да ја модернизира нацијата преку национализирање на одредени индустрии и давање права на жените.

Мохамад Реза постепено ја изгуби поддршката од шиитското свештенство на Иран, како и од работничката класа, особено поради неговата силна политика на модернизација, секуларизација, конфликт со традиционалната класа трговци познати како базари, односите со Израел и прашања поврзани со корупцијата околу себе, неговото семејство и владејачката елита.

Донесени се разни дополнителни контроверзни политики, вклучувајќи ја и забраната на партијата Тудех за комунистички цели и општо потиснување на политичкото несогласување од страна на иранската разузнавачка агенција САВАК. Според официјалните статистички податоци, Иран имаше дури 2200 политички затвореници во 1978 година, број кој брзо се зголемил како резултат на револуцијата.

Неколку други фактори придонесоа за силно противење на шахот меѓу одредени групи во Иран, од кои најзначајните беа поддршка од САД и Велика Британија за неговиот режим, судири со исламисти и зголемена комунистичка активност. До 1979 година политичките немири се трансформираа во револуција која на 17 јануари го принуди да го напушти Иран. Набргу потоа, иранската монархија беше формално укината, а Иран беше прогласен за исламска република предводена од Рухолах Хомеини. Тој почина во егзил во Египет, чиј претседател, Анвар Садат, му додели азил. Поради неговиот статус како последен шах на Иран, тој често се нарекува едноставно „Шах“.

Категорија:Ирански политичари
Категорија:Носители на Големиот крст од посебна класа на Орденот за заслуги за СР Германија
Категорија:Родени во 1919 година
Категорија:Починати во 1980 година
Пожарникарство

мини|Пожарникарски возила за време на интервенција.
[мини|десно|Пожарникарска чета во [Скопје меѓу двете светски војни.]]
**Пожарникарство** — професија која има за цел згаснување и спречување на ширење на пожар во згради, возила, шуми и слично. Лицата кои го прават тоа се нарекуваат **пожарникари**. Тие имаат за цел да заштитат општеството, животите и имотот од настанат пожар, но исто така пружат и друг вид на помош. Оваа професија бара високо ниво на тренинзи.

Првите професионални противпожарни служби во Македонија се појавиле во 1836 година.
[мини|Старо пожарникарско возило во [Бон, Германија]]
## Пожарникарството како мотив во уметноста и во популарната култура
* „Внатрешна принуда“ — кус расказ на австрискиот писател Томас Берхнард од 1978 година.
* „Црни саѓи“ — краток расказ на Оливера Ќорвезироска од 2021 година.
* „Пожарникар“ (англиски: *The Fireman*) — американски филм од 1916 година, во режија на Чарли Чаплин.

## Наводи


Категорија:Безбедност и здравје при работа
НЕ врата

**НЕ врата** (инвертор) или **НЕ коло**, **НЕ капија** () – дигитална логичка врата чиј излез ја следи таблицата на вистинитост прикажана на десната страна. На излезот се јавува логичка единица „1“ само кога состојбата на влезот е логичка нула „0“, а на излезот се јавува логичка нула „0“ кога на влезот состојбата е логичка единица „1“.

Значи излезот ја „негира“ или инвертира состојбата на влезот и оттаму името НЕ врата или инвертор.

## Математичко-логичко разгледување
Може да се каже дека НЕ вратата извршува функција на логичка негација. Подетално разгледување може да се види на „Логичка негација “

## Симболи
Постојат 2 симбола за НЕ врата, обичен („воен“, „американски“) и правоаголен (ИЕЦ).

мини|лево|120п|Обичен НЕ симбол

Правоаголен НЕ симбол|мини|центар|100п

## Основна компонента
Инверторот се смета за основен блок во дигиталната електроника. Мемории, мултиплексери, декодери и други склопови функционално се засноваат на инверторот.

## Хардверски опис и распоред на пиновите
НЕ вратите постојат во ТТЛ и Технологија на комплементарни метал-оксидни полуспроводници изведби како интегрално коло.

Пример на шесткратна НE врата во дигитална ЦМОС технологија е дадена на сликата.
мини|десно|200п|Сликата го прикажува распоредот на НЕ вратите во интегралното коло 4049 ЦМОС

* ЦМОС НЕ кола:
** 4009, 4049: шесткратна НЕ врата
* ТТЛ НЕ кола:
** 7404: шесткратна НЕ врата
* ХЦМОС НЕ кола:
** 74ХЦ04: шесткратна НЕ врата

## Замена
Ако нема достапно НЕ коло, може да се земе едно од универзалните логички кола НИ или НИЛИ кола и влезовите кратко да им се спојат. Со тоа се добива инвертор со еден влез.

## Поврзано
* И врата
* ИЛИ врата
* НИ врата
* НИЛИ врата
* ЕКСИЛИ врата
* ЕКСНИЛИ врата
* Логичко коло

## Надворешни врски

* Распоред на пинови за разни дигитални кола со логички врати

Категорија:Електроника
Категорија:Дигитална електроника
Категорија:Интегрални кола
Категорија:Логички кола
Гоце Делчев Тодев

**Гоце Делчев Тодев** (родно име *Гоце Тодев*, роден на  година во Скопје, СР Македонија) — тековен претседател на Независниот синдикат на полицијата, борец за правата на полициските службеници во Македонија.

Во 2013 година се кандидирал за градоначалник на Општина Гази Баба како кандидат на Социјалдемократската унија.

По 1 година од поплавите во Македонија од 2016 година, Македонскиот полициски синдикат добил донации кои биле наменети за полициските службеници загрозени од поплавите. Според извори на Независниот синдикат на полицијата, делумно или целосно не биле исплатени истите пари. Поради таквото обвинување, Македонскиот полициски синдикат најавил тужба против Тодев како претседател на Независниот синдикат.

## Наводи

Категорија:Живи луѓе
Категорија:Политичари од Скопје
Чарлс Веб

мини|Чарлс Веб во 1963 година
**Чарлс Веб** (англиски: *Charles Webb*, 9 јуни 1939, Сан Франциско, САД) - американски писател.

## Животопис
Чарлс Веб е роден на 9 јуни 1939 година, во Сан Франциско, Калифорнија. Дипломирал на колеџот „Вилијамс“ во Масачусетс, на Одделот за американска историја и литература. Веб живее во Источен Сасекс.

## Творештво
Веб е автор на неколку романи: „Љубов“, „Роџер“, „Бракот на младиот брокер“, „Сираци и други деца“, „Елсинор“ и други, а најпознато неговот дело е романот „Дипломец“ од 1963 година. Најчести теми во делата на Веб се стареењето и сексуалното будење.

## Наводи

Категорија:Американски писатели
Категорија:Родени во Сан Франциско
Категорија:Родени во 1939 година
Категорија:Починати во 2020 година
Црвен сирак

**Црвен сирак** (кинески: 紅高粱家族) — новела на кинескиот писател Мо Јен од 1986 година. 

## Содржина
Основниот мотив што се провлекува низ новелата е црвениот сирак, растение што се користи во исхраната и за подготовка на ракија. Ова растение во времето во кое владее мир претставува метафора на селскиот живот, за време на војната е симбол на борбата за живот, а на крајот се претвора во метафора на промената и загубата. Во романот се испреплетуваат љубовта и смртта, доведени до нивната сурова и брутална крајност.

## Осврт кон романот
Ова е првата новела на Јен, којшто е дел од истоимениот циклус со кои тој се стекнал со светска слава. Според делото е снимен и филм, награден со „Златна мечка“ на филмскиот фестивал во Берлин во 1988 година. Во книгата, Јен ги комбинира историските факти и личните приказни, како и фантазијата и реалноста, создавајќи свет којшто со својата сложеност и необичност потсетува на делата на Вилијам Фокнер и на Габриел Гарсија Маркес.

## Наводи

Категорија:Дела на Мо Јен
Категорија:Изданија на Магор
Категорија:Новели
Категорија:Книги од 1986 година
Џез (роман)

**„Џез“** (англиски: *Jazz*) — роман на американската писателка Тони Морисон од 1992 година. 

## Содржина
Романот е страсна приказна за љубовта и опсесијата, проткаена со жестоки емоции. Зимата 1926 година, Џо Трејс, средовечен продавач на козметички производи, ја убива својата млада љубовница. За време на погребот, Виолета, сопругата на Џо, го напаѓа трупот на мртвата девојка.

## Осврт кон романот
„Џез“ се смета за едно од најдобрите дела на Морисон. Во неа ритмички пулсираат живата музика и животниот стил од 1920-тите години. Онака како што често џез-музиката е нескротена, слободна и хаотична, така се претопуваат и настаните во романот, временските и просторните нишки се плетат една во друга, се мешаат минатото и иднината, а прозниот текст се претвора во поезија и музика.

## Наводи

Категорија:Дела на Тони Морисон
Категорија:Изданија на Магор
Категорија:Книги од 1992 година
Категорија:Романи на англиски јазик
Категорија:Романи кои се одвиваат во САД
СЦ „Јане Сандански“ - Скопје

**Спортски центар „Јане Сандански“** — повеќенаменски спортски центар за ракомет и кошарка, кој се наоѓа во Општина Аеродром. Спортскиот центар Јане Сандански претставувa повеќефункционален спортски центар во Република Македонија и е втор по капацитет во Република Македонија. Спортскиот центар се состои од голема (6.000) и мала сала со капацитет од 1.000 посетители. Големата сала (Спортска арена) има сместивост од 6.000 посетители и е направена според стандардите за одигрување на сите кошаркарски и ракометни натпревари.

## Наводи

Категорија:Спортски сали во Македонија
Државен студентски дом „Пелагонија“ - Скопје

200п|десно|thumb|Поглед на влезот на студентскиот дом „Пелагонија“

**Државен студентски дом „Пелагонија“** — студентски дом во населбата Кисела Вода во Скопје.  

Категорија:згради и градби во Скопје
Категорија:студентски домови во Скопје
Торвалд Асвалдсон

**Торвалд Асвалдсон** () бил татко на колонизаторот на Гренланд, Ерик Црвениот, и дедо на Лејф Ериксон, кој ја посетил Северна Америка неколку века пред Кристофер Колумбо. Таткото на Торвалд бил Асвалд Улфсон, чиј татко бил Улф Оксен-Торисон, а негов татко бил Оксен-Торир, брат на Надод, откривачот на Исланд.

Торвалд Асвалдсон е роден во Норвешка. Тој бил протеран од Норвешка околу 960 година, за време на владеењето на кралот Хокон Добриот (син на Харалд Прекраснокосиот), поради извршени убиства. Се преселил со семејството во северозападниот дел од Исланд, каде умрел пред 980 година.

## Наводи
*Thrapp, Dan L. *Encyclopedia of Frontier Biography: In Three Volumes*. University of Nebraska Press. 1991. p 456.

Категорија:Викинзи
Категорија:Починати во непозната година
Категорија:Родени во непозната година
Кралска папрат

**Кралска папрат** или **Цветен папрат** (науч. *Osmunda regalis*) — вид на листопаден папрат кој потекнува од Северна Америка, а се среќава во Европа, Азија и Африка. Името кралски го добила поради тоа што претставува една од најголемите и најимпресивните папрати во Европа. Расте во шумски мочуришта и речни брегови. Во Македонија е заштитен вид. Се користи во текстилната индустрија.

## Во Македонија
Во Македонија, Кралската папрат е заштитено растение и претставува споменик на приридата. Расте само во околината на селата Габрово и Банско, односно во Моноспитовското Блато. Се наоѓа само на една мала површина од 500 м2.
Во периодот 1986-1987 година започнало донесување на формално-правни акти за заштита - прогласување на кралската папрат за споменик на природата. Потоа веќе во јули 1987 година Општина Струмица ја прогласила папратта за споменик на природата.



Image:OsmundaRegalis3.jpg|Зрели листови
Image:Royal_fern_closeup.jpg|Стерилен лист
Image:Illustration_Osmunda_regalis0.jpg|Илустрација


## Наводи

## Надворешни врски

*Flora Europaea: ''Osmunda regalis''
*Флора на Северна Америка: ''Osmunda regalis'' var. ''spectabilis''
*World Fern List: ''Osmunda''
*''Osmunda regalis'' var. ''spectabilis'' 

Категорија:Папрати
Категорија:Ботанички таксони опишани од Карл Линеј
Категорија:Растенија опишани во 1753 година
Категорија:Флора на Македонија
Категорија:Флора на Азија
Категорија:Флора на Северна Америка
Јорго Шундовски

**Јорго Шундовски** (, ) — македонски архитект и политичар, министер за урбанизам, градежништво и заштита на животната средина во Владата на Македонија од 1994 до 1997 година.

## Животопис
Тој бил роден во Битола, во 1955 година. Дипломирал на Архитектонскиот факултет, при Универзитетот „Кирил и Методиј“ во Скопје, во 1979 година. Во почетокот на 1980 година, тој се вработил во тогашниот Завод за урбанизам и проектирање во Битола, како проектант во отсекот високоградба. Во април 1993 година, тој бил избран за заменик министер во Министерството за урбанизам, градежништво, сообраќај и екологија на Владата на Република Македонија. Во 1994 година, Собранието на Република Македонија го избрало за министер во истото министерство. Оваа функција ја извршува до 1997 година кога поднесува оставка заради вмешаност во аферата ТАТ

Во 1998 година, тој го основал архитектонското биро „Форми“.

## Наводи

Категорија:Политичари од Битола
Категорија:Министри за урбанизам, градежништво и заштита на животната средина на Република Македонија
Категорија:Македонски архитекти
Категорија:Југословенски архитекти
Категорија:Политичари од СДСМ
Категорија:Апсолвенти на универзитетот „Св. Кирил и Методиј“
Мариенхаген

**Мариенхаген** () — село и поранешна општина во округот Хилдесхајм, во сојузната покраина Долна Саксонија, Германија. Од 1 ноември 2016 година е дел од општината Дуинген.

Категорија:Поранешни општини во Долна Саксонија
Категорија:Хилдесхајм (округ)
Дуинген

**Дуинген** (; **Даујен** на месниот остфалски дијалект) — слободна општина во округот Хилдесхајм, во сојузната покраина Долна Саксонија, Германија. Се наоѓа 25 километри југозападно од Хилдесхајм и 40 километри јужно од Хановер.

Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (*Flecken*), мала населба од месно значење.

Од 1 ноември 2016 година, поранешните општини Копенграфе, Хојерсхаузен, Мариенхаген и Венцен се дел од општината Дуинген. Сите тие биле дел од поранешната истоимена општинска заедница.

## Географија
### Местоположба

мини|лево|Поглед на Дуинген

Дуинген се наоѓа источно од Природниот парк Ридски крај Везер Шаумбург-Хамелн во рамките на Лајнското Средногорје помеѓу ридовите Ит, Тистер Берг и Дуингер Берг. Во близина се наоѓа изворот на притоката на Лајне, Зале. Низ Дуиншката Шума водат повеќе пешачки и велосипедски патеки.

### Општински единици

Општината Дуинген е составена од следниве единици:

* Капеленхаген (жители: 141)
* Копенграфе (жители: 624)
* Дуинген (жители: 2.706)
* Фелцихаузен (жители: 84)
* Хојерсхаузен со Либрехтсен и Рот (жители: 439)
* Мариенхаген (жители: 750)
* Венцен (жители: 362)
(состојба 30 ноември 2016)

## Наводи

## Надворешни врски

* Официјална страница 

Категорија:Хилдесхајм (округ)
Бриген (појаснување)

**Бриген** може да се однесува на:

* Бриген — општина во Северна Рајна-Вестфалија
* Бриген (Лајне) — поранешна општина во Долна Саксонија
Реден (појаснување)

**Реден** може да се однесува на:

* Реден — општина во Холандија
* Реден (Хилдесхајм) — општина во Долна Саксонија, Германија
* Реден (Дипхолц) — општина во Долна Саксонија, Германија
Ајме

**Ајме** () — слободна општина во округот Хилдесхајм, во сојузната покраина Долна Саксонија, Германија.

Општината поседува пазарно право и со тоа има некои одлики на град, но официјално не ги добила градските права. Сепак, означена е како „флекен“ (*Flecken*), мала населба со локално значење.

## Географија
### Местоположба

Ајме се наоѓа во Лајнското Средногорје, источно од Природниот парк Ридски крај Везер Шаумбург-Хамелн. Се наоѓа југозападно од Елце и западно од Гронау.

### Општински единици

Општина е составена од следниве населени места:

* Ајме
* Дајлмисен
* Дајнзен
* Дунзен
* Хајнзен

## Наводи

## Надворешни врски

* Официјална страница  

Категорија:Хилдесхајм (округ)
Споменик на загинатите во Шумскиот пожар над Струмица од 2012 година

мини|десно|Градоначалникот Заев дава говор по повод откривањето на споменикот.
**Споменикот на загинатите во Шумскиот пожар над Струмица од 2012 година** е споменик кој се наоѓа на главниот булевар „Маршал Тито“ во строгиот центар на Струмица, Македонија. Тој е посветен на четворица струмичани кои загинале во Шумскиот пожар над Струмица кој се случил во месец јули 2012 година.

## Заднина
На 23 јули 2012 година избувнал шумски пожар на планината Еленица која се наоѓа над градот Струмица. Во борба со пожарот истиот ден со тешки изгореници се здобиле 18 лица, меѓу кои Блажо Стојков, Пено Стојанов, Мите Ѓоргиев и Војо Гркљанов кои подлегнале на повредите. Локалната власт уште на почетокот се ангажирала за памет на загинатите, при што во среда, 25 јули 2012 година во Општина Струмица бил прогласен ден на жалоста.

По неполн месец од кобниот ден за четирите жртви на пожарот, во Струмица пристигнал Григориј Потоцки, светски номиниран вајар и сликар од Русија и автор на споменикот Македонија. Тој се сретнал со тогашниот градоначалник Зоран Заев каде што по претходно барање на градоначалникот ја претставил финалната идеја за изглед на споменик за загинатите во пожарот.

## Симболика
Споменикот се заснова на христијанската и народната традиција. Главното својство на споменикот се четири птици кои ги симболизираат душите на четворицата загинати во пожарот. Според Потоцки темелите на споменикот се јазиците на огнот како рака која вреска и од пламенот нагоре полетуваат четирите птици. Нозете на птиците стануваат сè потенки, се издолжуваат и птиците полетуваат во небото како четири крста.

## Поврзано
* Шумски пожар над Струмица (2012)

## Наводи

## Надворешни врски
* Споменик за жртвите во пожарот кај Струмица

Категорија:Споменици во Струмица
Гронау (Лајне)

**Гронау** (; службено наречен **Гронау (Лајне)**) — град во округот Хилдесхајм, во сојузната покраина Долна Саксонија, Германија. Се наоѓа на реката Лајне, околу 15 километри југозападно од Хилдесхајм и 35 километри јужно од Хановер.

Градот претставува административно седиште на општинската заедница Лајнско Средногорје.

Од 1 ноември 2016 година, поранешните општини Бантелн, Бетелн, Бриген, Дешпетал и Реден се дел од градот Гронау.

## Географија

Гронау се наоѓа југозападно од Хилдесхајм помеѓу Лајнското Средногорје на запад и Инерстенското Средногорје на исток. Се наоѓа западно од Хилдесхајмската Шума и североисточно од Зибен Берге. Низ градот тече реката Лајне.

Западно од Гронау поминува сојузниот автопат Б3.

### Градски единици

Кон градот Гронау припаѓаат самиот град со местата Бантелн, Барфелд, Бетелн, Бриген, Едингхаузен, Ајцум, Хаус Ешерде, Хајнум, Нинштет, Реден и Валенштет.

## Меѓународни односи

### Збратимени градови

Гронау е збратимен со следниве градови:

*  Мезидон-Канон, Франција
*  Хонитон, Велика Британија
*  Вермсдорф, Германија
*  Довре, Норвешка

## Личности

* Јирген Млинек (р. 1951) — физичар

## Наводи

## Надворешни врски

* Официјална страница 

Категорија:Хилдесхајм (округ)
Категорија:Ханза
Гронау

**Гронау** може да се однесува на следниве места:

* Гронау (Вестфалија) — град во Северна Рајна-Вестфалија
* Гронау (Лајне) — град во Долна Саксонија
Шин (буква)

**Шин** е име на дваесет и првата буква од семитските абџади („азбуки“), односни буквата се користи во арамејски, арапски, сириски, хебрејски и феникиски. Буквата означува глас „ш“ (/ʃ/) или „с“ (/s/).

Оваа буква е основа за создавање на грчката буква сигма (Σ), од која произлегле латинската S и кириличната и глаголската Ш.

## Потекло

;Изведенки од буквата

## Арапски
Во арапскиот јазик буквата е 21 според позиција во оригиналниот абџад.  Буквата во јазикот го претставува гласот „ш“ или фонетски изразено . Денес буквата е 15 по ред во абџадот и се пишува ش. Гласот „С“ во арапскиот се пишува користејќи ја буквата шин, но без точки س‎	 и се вика„син“.

## Арамејски
Во арамејскиот буквата „ш“ е добро востановена, додека за буквата „с“ нема јасни докази. Буквата се пишувала како 10px.

## Хебрејски
Основната форма на буквата е:

;С и Ш

Буквата има две форми: ако над буквата има точка  на левата страна тогаш таа е „син“ односно буквата „с“, а ако има точка на десната страна тогаш е „шин“ односно „ш“.

;Кодирање

## Кодирање

## Наводи

*Albright, W. F., "The Early Alphabetic Inscriptions from Sinai and their Decipherment," *Bulletin of the American Schools of Oriental Research* 110 (1948): 6-22.

Категорија:Сириска азбука
Категорија:Феникиска азбука
Категорија:Арапска азбука
Категорија:Хебрејска азбука
Категорија:Арамејско писмо
Пијанистка (роман)

**Пијанистка** (германски: *Die Klavierspielerin*) — роман на австриската писателка Елфриде Јелинек од 1983 година.
## Осврт кон романот
„Пијанистка“ е најпознатото дело на Јелинек во кое таа дава портрет на една жена распната меѓу репресивното општество и нејзините најдлабоки желби. Во оваа бескомпромисна книга се испреплетуваат насилството и сексуалноста, а описите се богати, набиени, прецизни и вознемирувачки. Тоа е книга за амбисот на современиот човек, кој не може да се соочи со своите најдлабоки страсти и се претвора во нивен роб. Студена и тажна, обележана со немоќта на човековата комуникација, книгата може да се чита и како осуда на современото општество во кое човекот се сведува на предмет.

## Наводи

Категорија:Дела на Елфриде Јелинек
Категорија:Австриски романи
Категорија:Изданија на Магор
Категорија:Книги од 1983 година
Реш (буква)

**Реш** е дваесетта буква од семитските абџади („азбуки“). Буквата се користи во арамејскиот, сирискиот, хебрејскиот, феникискиот и арапскиот јазик. Буквата го претставува гласот „р“  (/r/), или слично на него како на пример шпанската верзија на буквата „р“ (/ɾ/), германската /ʀ/  или пак француската /ʁ/. Последните две се наоѓаат во хебрејскиот јазик. Во скоро сите семитски јазици оваа буква е многу случна со буквата далет.

Феникиската буква, од која настанале сите, била основа за создавање на грчката буква ро, латинската R и кириличната и глаголската Р.

## Арапски
Буквата на арапски се пишува како  ر и изговорот варира од    (обична р) па до вевна  (како во англискиот).

## Хебрејски

Бѕуквата во современиот хебрејски се изговара различно, во зависност од дијалектот:
* најчест изговор е , или слично на француското р.
* Ашкеназите најчесто ја изговараат како  (како на пример во германскиот) или пак како обична  . 
* Сефардите ја изговараат како што се изговара на пример во шпанскиот.

## Кодирање

## Поврзано
* Абџад

Категорија:Феникиска азбука
Категорија:Арапска азбука
Категорија:Хебрејска азбука
Категорија:Сириска азбука
Категорија:Арамејско писмо
Пустина на љубовта

**Пустина на љубовта** (француски: *Le Désert de l'amour*) — роман на францускиот писател Франсоа Шарл Моријак од 1925 година. 

## Осврт кон романот
„Пустина на љубовта“ е романескно истражување на љубомората и несоодветно остварената љубов во која страдаат тројца луѓе. Во него, Моријак покажува длабоко познавање на човечката психа. Ликовите во делото меѓу себе создаваат ситуација во која секој погрешно го разбира оној кој го сака. Тие дејствуваат според своите впечатоци за другиот, а постојано прават погрешни процени. Резултатот од таквото однесување е трагичен: љубовта го ограничува ликовите, ги соочува со пустината во себе и со пустината во другиот. Текстот зрачи со одредено студенило, а интензитетот на расчекорот кај протагонистите предизвикува клаустрофобично чувство.

## Наводи

Категорија:Дела на Франсоа Моријак
Категорија:Француски романи
Категорија:Изданија на Магор
Категорија:Книги од 1925 година
Стара струмичка чаршија

мини|250п|Западниот влез на улицата ноќе.
**Улицата Маршал Тито** е трговска и културно-историска улица во Струмица. На истото место е сместена **Старата градска чаршија**, поради што улицата е прогласена за споменик на културата. Најголем дел од зградите се изградени во периодот од 1920 до 1935 година и се во неокласичен стил со необарокни елементи. Помеѓу истите има 35 дуќани што се прогласени за културно наследство на Македонија.

## Надворешни врски
* Стара архитектура во Општина Струмица

Категорија:Улици во Струмица
Струмичка
Категорија:Културно наследство на Македонија во Општина Струмица